45. ΠΡΟΕΔΡΙΚΟ ΔΙΑΤΑΓΜΑ υπ’ αριθ.50 της 15 Φεβρ./1 Μαρτ.1983 (ΦΕΚ Α΄27) Σύσταση επιτροπής χορήγησης και ανάκλησης αδειών άσκησης του επαγγέλματος του τεχνικού της βιομηχανίας του Κινηματογράφου και Τηλεόρασης. Έχοντας υπόψη: 1.Τις διατάξεις του άρθρ.1 του Νομ.358/1976 «περί ρυθμίσεως ζητημάτων τινών της βιομηχανίας Κινηματογράφου και άλλων συναφών διατάξεων» 2.Το με αριθ.160/13/22.2.1982 Προεδρικό Διάταγμα «περί ασκήσεως του επαγγέλματος του τεχνικού της Βιομηχανίας Κινηματογράφου». 3.Τις διατάξεις του άρθρ.13 του Νομ.1232/1982 «επαναφορά σε ισχύ, τροποποίηση του Ν.Δ.4352/1964 και άλλες διατάξεις». 4.Τις διατάξεις του άρθρ.3, εδαφ. Ε΄ του Π.Δ.574/ 1982 «Ανακατανομή των αρμοδιοτήτων των Υπουργείων». 5.Τις διατάξεις του άρθρ.1, εδαφ. Γ΄, περίπτ.5 του Π.Δ.577/1982 «Μεταφορά υπηρεσιών στο Υπουργείο Εθνικής Οικονομίας από τα τέως Υπουργεία Συντονισμού και Βιομηχανίας και Ενεργείας καθώς και από το Υπουργείο Εμπορίου». 6.Τις 511/1982 και 816/1982 γνωμοδοτήσεις του Συμβουλίου της Επικρατείας, με πρόταση των Υπουργών Προεδρίας της Κυβέρνησης, Εθνικής Οικονομίας και Οικονομικών, αποφασίζουμε: Άρθρ.1-Συνίσταται στο Υπουργείου Εθνικής Οικονομίας εφταμελής Επιτροπή με τον τίτλο «Επιτροπή χορήγησης και ανάκλησης αδειών άσκησης του επαγγέλματος του τεχνικού της Βιομηχανίας Κινηματογράφου και Τηλεόρασης» στην οποία μετέχουν: α)Ένας υπάλληλος με 2ο ή 3ο   βαθμό του Κλάδου ΑΤ1 Διοικητικού του Υπουργείου Εθνικής Οικονομίας, με σχετική εμπειρία στα θέματα Κινηματογραφίας, αναπληρούμενος από ομοιόβαθμό του του ίδιου Κλάδου. β)Ένας υπάλληλος με 4ο ή 5ο βαθμό του Κλάδου ΑΤ2 Μηχανολόγων-Ηλεκτρολόγων του Υπουργείου Εθνικής Οικονομίας, αναπληρούμενος από ομοιόβαθμό του του ίδιου Κλάδου. γ)Ένας υπάλληλος 4ου μέχρι 6ου βαθμού του Κλάδου ΑΤ4 Χημικών του Υπουργείου Εθνικής Οικονομίας, αναπληρούμενος από ομοιόβαθμό του του ίδιου Κλάδου. δ)Ένας καθηγητής Ηλεκτρονικής του Τμήματος Τεχνολόγων-Ηλεκτρονικών των ΚΑΤΕΕ αναπληρούμενος από καθηγητή της ίδιας ειδικότητας. Και οι δύο ορίζονται από τη Διεύθυνσης της Σχολής. Σελ. 244,71074(δ) Τεύχος θ73-Σελ.22 ε)Ένας καθηγητής Σκηνοθεσίας αναγνωρισμένης Κινηματογραφικής Σχολής αναπληρούμενος από καθηγητή της ίδιας ειδικότητας και της ίδιας Σχολής. Και οι δύο ορίζονται από τη Διεύθυνση της Σχολής. στ)Ένας εκπρόσωπος της Ένωσης Τεχνικών Ελληνικού Κινηματογράφου και της Τηλεόρασης (ΕΤΕΚΤ), ή ο αναπληρωτής, οριζόμενος από το Διοικητικό Συμβούλιό της, το αργότερο μέχρι τέλους του μήνα Φλεβάρη, κάθε δεύτερο χρόνο. Σε περίπτωση ύπαρξης και άλλης επαγγελματικής οργάνωσης, ο εκπρόσωπος ορίζεται από την Πανελλήνια Ομοσπονδία Θεάματος-Ακροάματος(Π.Ο.Θ.Α.). ζ)Ένας τεχνικός του Κινηματογράφου ή της Τηλεόρασης, ή ο αναπληρωτής του, οριζόμενος από την Ε.Τ.Ε.Κ.Τ. ή την Π.Ο.Θ.Α., ειδικός στα θέματα των Κλάδων: Φωτογραφίας ή Σκηνογραφίας-Ενδυματολογίας ή οργάνωσης Παραγωγής ή Επεξεργασίας ήχου ή Συναρμολόγησης ταινιών (Μοντέρ), ανάλογα με την ειδικότητα του εξεταζομένου. Χρέη Προέδρου της Επιτροπής ασκεί ο ανώτερος στο Βαθμό δημόσιος υπάλληλος, αναπληρούμενος από τον αμέσως επόμενο βαθμό. Άρθρ.2.-Η Επιτροπή συγκροτείται με απόφαση του Υπουργού Εθνικής Οικονομίας που εκδίδεται μέσα στο μήνα Μάρτη κάθε δεύτερου χρόνου, και η θητεία των μελών της είναι διετής. Ειδικά, η πρώτη συγκρότηση της Επιτροπής μπορεί να γίνει με απόφαση του ιδίου Υπουργού, το αργότερο, μέσα σε δύο μήνες, από τη δημοσίευση του παρόντος και η θητεία των μελών της μπορεί να είναι μεγαλύτερη ή μικρότερη των 2 χρόνων. Άρθρ.3.-1.Η επιτροπή ελέγχει τα δικαιολογητικά των υποψηφίων, με βάση τις διατάξεις του Προεδρικού Διατάγματος, με αριθ.160/1980 καθώς και το βαθμό γνώσης των υποψηφίων και αποφασίζει για την χορήγηση ή μη της άδειας. 2.Η Επιτροπή βρίσκεται σε απαρτία με παρόντα 5, το λιγότερο μέλη της. Άρθρ.4-Ο Πρόεδρος μπορεί να καλεί στις συνεδριάσεις της Επιτροπής υπάλληλο ή ιδιώτη για παροχή πληροφοριών ή γνωμών σχετικά με την ειδικότητα των υποψηφίων.